
JINGLAMPHRANG. 

La ioh ia ka jingtip baroh shaphang une u 
shakri bakynsai jong U Blei na u ksiew trai jong 
u Kpa u Sma Singh hi uba kyrteng u Kenneth 
Loyal uba Jong u rangbah balang jong ka Balang 
Presbyterian ha Mawphu haduh inynta. 

La thoh ia kane ka history balyngkot ban 
iathuhkhana ha ka pyrthei shaphang ka rukom 
ka jingim bad jingtiei ki shakri U Blei ha ki sngi 
banyngkong jong ka balang, da ka jingkyrmen 
ba ican long nuksa ia ngi ha kane ka aiom. 


T. Rodborne 



U YELL SINGH MALNGIANG 
1. Ka ling ka Sem u kpa a Sma. 

U Kpa u Sma u dei u khun ka Jyriong na ka 
jait Maingiang. Ka kyrteng Irai jong u ka long 
u Yell Singh. U khun nyngkong jong u u dei u Sma 
Singh u baar u dei u Simu; nangta ka khun kyn- 
thei jong u ka dei ka Jesani, ka lok 1 Babu Bin Singh 
Chyne uba la leit long Pastor ha ki snem kiba 
hadien ha Laitlyngkot. G la leit trei ruh ha Kyndiar 
kum u Pastor bad u nongai dawai. Une u Rev. 
Bin Singh Chync u la khlad noh na kane ka pyr- 
thei ha ka snem 1915. 1 kpa u Sma 1 la khlad 
noh na kane ka pyrthei ha ka snem 1917 bad I 
Jesani I la khlad noh ha ka snem 1918. Arngut 
ki khun jong ka la phah skul haduh Shillong; 
hynrei da ka jingleit noh na kane ka pyrthei kitei 
baroh laingut ki nongkyrshan, la pynsah khunswet 
ia ki bad ki la sahngeh noh ka leit skul. Uba 
dang im haduh mynta u dei u Kenneth Loyal, 
u kpa jong u Mr. Stanford, nonghikai ha Lum- 
paring Laban. Naduh 1 Kparad haduh ki khun 
ki ksiew, ki long ki briew kiba ieit ia ka kam U 
Blei. U tei u Sma Singh u la jia long hadien, 
u nonghikai ha shnong Umblai bad la jied tym- 
menbasan artat ia u hangto. Ngim sngewbakla 
ban khot ia ka i'ing u kpa u Sma ba ka long ka 
ling iipblei tipbriew haduh ka baar bad ka balai pa^ 
teng. 

2. Ka Jingkylia Kbristan jong u. 

U Kpa u Sina, haba u dang don ha la ka 
Niani K.ha$i, u la long uba ieic mam katta katia. U 
la ialeh ban pynbiang ihik thik ia ki jingdawa 
baroh kiba don ha ka niam jong u nacluh kiba 
del ia la Ka iing ka sem haduh kiba iadei bad ka 
shnong ka thaw. 

Ka kmie ki khun Jong u ka la khlad noh na 
ka pyi'thei naduh ba u Simu u dang rit eh. line 
u Simu u la long uba pang khrew naduh ba u 
dang rit eh. U kpa u la kit ha ka basumar ia kine 
ki khynnah baroh laingut ba la iehnoh khun swet 
ka kmie jong ki. Ka jingpang u Simu u khun 
uba khatduh jong u ka la pynj>njar sat ia u. U 
la phah kfiia syiar bad shat pylleng ha kal unoug- 
kniu uba nang uba tip. La lut baroh Ki 
nongshac ki nongkheifi ha Khathynriew Shnong 
kiba la pyrshang ban pynkoit ia une u khynnah, 
hynrei kim lah iarap satia. La don ha kita ki 
sngi uwei u nongkhia ba la bna nam bha ha kito 
ki thaiS uba shong ha ka shnong Laitmasiang, lia- 
poh ka Hima Nongspung. Ka kyrtcng uta u noiig- 
knia ka long u Jiedrai. Ka rukom shat pylleng jong 
uta u tymmen ka long kaba ishong kun katta katta. 
Haba u la tim khia, u ju ieng joit u da khmied 
ki khmat sha bneng, u duwai u dupat ha U Blei, 
Trai Nongthaw, nangta u sa lynpat thrait ia ka pyl- 
len^ ha ka dicngshat. U kpa u Sma u la leit bah ia u 
Simu shaduh Laitmawsiang ban phah khia ha 
uta u tymmen Jiedrai. U la sah hangta katto katne 
sngi, hynrei kata ka jingpang hr u khun jong u 
kam man pyllait satia. U la wan phai noh sha 

la shnong u briew ba la duh jingkyrmen na ka 
bynta la u khun. 

Hamar kita ki sngi, wan mih u Borsingh, u 
Nong Mawphu ba la ieit poi shongkha sha Maw- 
phlang. Une u Borsingh u del u kpa jong u 
San Blah uba trei kam Sorkar kum u Forest 
Ranger- Ki ju khot ia u u kpa ka Diar. Une 
u la iasngewlem shibun bad u kpa u Sma bad 
u la iathuhkhana ha u shaphang uwei u Sahep 
Missionary uba ai dawai ha Mawpblang. U 
leit ong kumne ha 1 kpa u Sma "Ko Bah Yell, 
ha Mawphlang te don u Sahep Missionary uba 
ai dawai ia ki bapang ba jhia, bad bun bah kiba 
la ioh jingkoit.” Ka kyrteng uta u sahep Mis- 
sionary ka long u Dr. John Griffiths. 

U kpa u Sma, da ka jingieit jong u ia la u 
khun, ha ka jingsngew kutlad jong u, u la pyr- 
kliat jur shaphang kaba leit Mawphlang. Ha 
ka bakhatduh u la kut jingmut ban leit. Ynda 
u la leit pyni ia u Simu ha u Sahep Doktor, uta 
u Sahep u la shim por slem ban eksamin ia u. Ynda 
nangta, u Sahep u la ong ha u, “Ew, u khyn- 
nah u la shitom palat.’* La ai dawai ia u ban 
dill, bad u Sahep u la ong artat ia u kpa u Sma 
ba ka bha ba un da sah katto katne sngi ban da ioh 
khmih bha ia u. 

U kpa u Sma u la iathuhkhana ha u Sahep 
shaphang ka jingpang une u khynnah bad kumno 
u la pyrshang ban phah knia ha ki babun ki nong- 
kfiia hynrei >m shym ioh jingiarap ei ei. U la 
ong ia u kpa u Sma ba un phah dih tista ia ka 
dawai. La ialap ruh ha u shaphang U Jisu Khrist 
Nongpynim kum u Nongpynkhiah u bakhraw. U 

Sahep u la oog ia u tymmen ba un long khristan 
noh. U tymmen u la ai jubap, “Lada koit une 
u khun, te, nga ruh ngan long khristan noh, phi 
Sahep.” U Sahep Doktor u ia leh sumar bniah 
bha ia u khynnah haduh ba un da koit bha. Haba 
la koit u khynnah bad ba u kpa u Sma un sa leit 
phai noh sha la shnong, u la leit khublei la u Sa- 
hep Doktor bad u la iathuh ba un long khristan 
noh lem bad ki khun jong u baroh. U Blei U 
don la ki lad ban pynwan ia ki briew sha lade. 

Ym lah satia ban ong thikna ha kano ka 
snem u kpa u Sma u la pynisasoh ia lade bad la 
ka ling sha ka Balang. Shaphang ka jingpdiang 
jong u ia U Jisu Khrist, ngi lah ban ong, ba ka 
la long naduh ba u dang sah bad la u khun ha 
Mawphlang. Ha kita ki sngi ym pat don kliristan 
ha Mawphu, bad ym pat don jingialap ei ci sha- 
phang U Jisu Khrist hangto. U kpa u Sma u la 
long u khristan u banyngkong ha Khathynriew 
Shnong. U Sahep Dr. John Griffiths u la wan 
shimti ia ka kam Missionary ha Nongsawlia ha 
ka snem 1889 haba u Dr. John Roberts nangto 
u leit shuti sha Bilat. Ngi lah ban ngeit ba u 
kpa u Sma u ia leit pyniasoh ia lade bad ka Balang 
Nongsawlia ha kata ka snem 1889; u la leit shah 
pynbaptis ryngkat bad baroh laingut ki khun 
jong u ha kata kajuh ka snem ha Nongsawlia. 

3. Ki Jingshah Pynshitiom beih jong a. 

Haba u kpa u Sma u la pdiang ia ka Niam 
Khristan u la iathuh briew kylleng kylleng; bad 
u la sdang ruh shisyndon ban iawer ia ki para- 

Shnong parathaw ba kin ialong khristan noh. 
Ka jingialap jong u ia ka Gospel ka jingpynim 
ka la nang pynkynroi pynban ia ka jingsngew ki 
briew ban pynrshah ia ka Niam Khristan. Ki 
briew ki la khmih ha u kum u tymmen khleh 
bieit. La urn nang thoh um nag pule, u la shu 
sakhi biet tang ia kaba, u la mad bad 
kaba u la shem da lade hi bad kaba u 
la iohsngew na u Sahep Missionary. U la 
leit jingiaseng borabor, man ka sngi U Blei 
sha Nongsawlia. Shen shen hadien ba u la kylla 
khristan, u la kyrpad ia u Sahep Missionary 
ha Sohra ban ai nonghikai ha Mawphu. Ym 
lah ioh briew satia na Sohra ban phah leit hikai. 
Da ka jingiasyllok bad kiwei kiwei ki Missionary 
ha Shillong la ioh uwei u samla uba kyrteng u 
Mon uba la kohnguh ban leil. U del u samla uba 
na Haflong. Ki khot ia u u babu Mon Shillong. 
Uta u dei u nonghikai banyngkong uba la leit 
trei ha Mawphu. Da ka jingdon une u nonghikai 
u kpa u Sma u la nang kloi kloi ban pule kot 
bad ban thoh. 

U kpa Sma u la shah bun jait ki jingpyn- 
shitom bein na ka bynta la ka jingngeit bad jing- 
phla ia ka kyrteng U Jisu Khrist nalor ka jing- 
krenbein ki briew: — 

(a) U la ju shah mai shah tim bad shah 
kawang maw lynter ha ki briew haba u iaid u ieng 
ha shnong ha thaw. Ka iing jong u ruh bunsien 
ka la shah lynthem da ki maw. Haba u leit ialai> 
ha ki briew shaphang U Jisu Khrist ki pynpfaai 
ktien kylla sha u da ki ktien sniew ktien sien lynter< 

(b) Ka jingi^ah diaifi kona. Ka shnong 
Mawphu ka long kawei hapdeng ki shnong Ri 
War kiba pyrkhing bha ha ki jingleh niam jong 
ki. Ki don shibun ki blei shnong kiba ki mane 
da ki jingkfiia jingkhriam kiba bun kylla ha ka 
shisnem. Ha ki por kfiia shnong kim ju shah 
iano iano ban mih shabar shnong ban leit trei 
leit ktah, ne leit kw leit hat. Baroh ki dei ban 
shong khop hapoh shnong. Ki khang ia ki lynti 
shnong da ki langser ba ym bit mano mano ban 
mih shabar shnong ban ryngkang ia ki, bad ki 
nongwei nongai ruh kim bit ton wan rung shapoh 
shnong. L) kpa u Sma, hadien ba u la long 
khtistan um don jingfiiew satia ia kita ki hukum 
shnong kiba iadei tod ka jingkfiia shnong. U 
mih shabar tod u rung shapoh khlem da kheifi 
ia ki. U la shah kern bunsien kum u nongleh 
palat ain shnong. Urn ju ialeh pyrshah ia ka 
shnong, u slew belt ia ka kuna to la pynhap halor 
jong u khlem jingkhnium. Katba nang bun ki 
sien ba um fiiew ia ki jinglehniam na ka bynta ka 
shnong, ka jingbitar ka shnong ka nang jur nang 
jur pyrshah ia u. Hadien katto katne bnai ba u la 
long khristan, ka jingjaijai mynsiem jong u bad 
ka jingkloi jong u ban iarap ia kiwei, ka la ring ia 
artylli ki ling ton wan bud ia u ban long khristan. 
Kita ki dei I kmie u Biron bad la ka ling bad I 
kmie u Jeharai bad la ka ling. 

(b) Ka jingshah thang ting. U kpa u Sma 
ryngkat kita ki ar ling khristan ki la iaishah ia ki 
jingkrenbeifi ka shnong ka thaw baroh kawei. Kim 
ju phai kylliang ia ka basniew da ka basniew, ki 
sngewbha ia ka kuna ka kait ba la pynhap halor 

jong ki namar ka jingbym iashim bynta ha ki kilia 
shnong knia thaw. Katba kine ki khristan ki 
nang shahjem ka jingbitai ki briew shnong ka 
nang meh nang klai^ Ka la jia ha kawei ka sngi 
ki la don napdcng ki riew daicaid jong ka shnong 
kiba la leit thang noh ia kita la ling khristan 
baroh laityUi. Ki la thang ruh bad la ka ling 
skul de. Ha kata ka snem ki la shah shitom 
jur baroh shisnem namar la ing lut baroh u krai 
ba ki la lum ban bam dap snem. Ka rukom 
ha Ri War ha kito ki sngi ka la long baniar eh 
ba ki bam ja. Ka jingbam ba ki pyndonkam ka 
long u krai, ka shriew bad phankaro. Man ka 
ling ki ju kynshew ia kine ban bam dapsnem. 

(k) Ka lyngkha ha Mawjantong. Ka la don 
kawei ka lawshnong jong ki Mawphu kaba ki 
khot ka Mawjamong. Kim ju airep ai riang ia 
kata ka khlaw. Ki hiew ia ka ba ka dei ka law 
shongksuid. U kpa u Sma u la pan wai ia kata 
ka khlaw na ka dorbar shnong. Ka dorbar ka 
la kyntait ia ka jingpan jong u. Hadien katto 
katne por, haba ki paidbah ki la iathuhkhana 
shaphang kane ka jingpan wai u kpa u Sma, ki 
la dem ka mon ban ai ia ka jin^wah jong u, 
ki ong, u tang shu leit ktah kti ia ka ki ksuid 
kin sa pyniap ia u. Ha ba ka dorbar ka la pyr- 
khat arsien, ki la rai ban ai ha u kpa u Sma ia 
kaba u la pan. Ki la ai siew ha u ha ka dor ka 
barit bad ki iaap ba haba u la ktah kti ia ka un 
sa iap artat. 

U kpa u Sma u la leit shyrti iu kata ka khlaw 
Mar iadep shyrti u la kem pang ka bajur ba 
baroh shishnong shithaw ki la khmihlynti ba 



8 


un sa iap. Haba u la thiah pang kumba shibnai, 
u la koit pat. U la leit thang ia ka bad u la thung 
da ki kait bad ki shriew. iCa jingbha jong kita 
ki kait bad ki shriew jong u ha Mawjamong ka 
la long kaba la palat ia kaba la ju don hapoh 
Ri War. Ki ong ba ki shriew ki heh kat ki khlieh 
shrieh bad ki kaif pat ki heh kat shirynieng briew. 
U kpa u Sma u leit die ia ki kait jong u ar lai 
tangwai man ka sngi lew Sohra. Kito kiba la 
kren bein ia u bad kiba la khmihlynti ia u ba un 
shah pyniap ha ki ksuid ki la kylla nongkitnong 
ia ki kait jong u sha lew Sohra. 

(t'l) Ka jingshah set byndi jong u. Ka jing- 
shun jong ka shnong Mawphu ia ka Niam Khris-^ 
tan ryngkat bad ka jingbishni ki rangbah dor bar ia 
u ka la ktah haduh ba ki rangbah dorbar shnong 
ki la iathaw ki lad kumno ban kem ia u bad ban 
tian bishar ia u ha u Syiem Hajon Manik ha 
Sohra. Ki tip ba u Syiem Hajon Manik u long 
uba shun thlong mluh thlong syieng ia ka Niam 
Khristan. Da ka jingiasylla jong ki la mudui 
ia u kum u nongthaw pynkulmar ia ka shnong 
ka thaw da ki jingpynl^eifi jong u ia ki adong 
shnong bad ki jin^renbeifi ia ka niam bad ki 
jinglehniam leh rukom ka shnong ka thaw. Haba 
la bishar ia u da u syiem bad ki bakhraw, la rai 
ia u sha ka baset byndi ryngkat bad ka bapyn- 
dait diengsong. Kane ka dei ka rulom jingai 
saja ka hima ia ki nongleh ^alat kiba sha ba palat. 

U Hajon Manik Syiem u la long syiem 
jong ha hima naduh ka snem 1901 haduh ka 
snem 1975. Dei tang hapoh ka jinglong syiem 
jong u ba la iohsngew ia laita ka jait jingpynsaja 

ia ki nongkam sniew da ka bapyndait diengsong. 
Ym lah shuh ban lap ki riewtymmen kiba la 
lohi ki leh kumno haba ki pyndait diengsong. 
Kat na kaba lah ban tip, ki teh syndait ia ki 
kjat u briew ha ka diengsong ba un ym lah khih 
shuh. Ngi tip ba ka diengsong ka long kaba 
don shiah. 

U kpa u Sma u la shah sngewbha ia kata 
ka jingshah set byndi kumba la rai ka hima. Ym 
lah sa^ia ban ^ip haduh katno taiew, katno bnai 
ne katno snem ba u la shah kumta. Na ki jingjia 
ba la iathuhkhana shaphang jong u, u la sah 
slem hapoh byndi ha Sohra. La pyllait tengteng 
la u haba u leit trei jingtrei bad u syiem. 

U kpa u Sma um ju kren sniew ei ei ia u 
syiem namar kata ka jingshah set Jong u ; bad u 
syiem ruh um shem kano kano ka daw sniew 
pyrshah ia u katba u dang sah hangta hapoh 
byndi. Ka jingiathuhkhana ka ong ba haba u 
Syiem u leit khmih ia u hapoh phatok, u Yell 
u la kren kumne ia u syiem, “Ko syiem kynrad 
balei phi lehbeih sangsot ia nga kumne, phi shu 
set sah ia nga hangne khlem aibam aidih. Lada 
phi set phatok ia nga ruh, ai ka ja ka jhur, ai ka 
kam ka duk ngan trei bad phi, phi ruh phin myntoi. 
Phi leh ia nga ha kane ka rukom, te, ka bymdei. 
Ngam shym tuh ngam shym thiem; ngam shym 
lehsniew iano iano; tang ba ngam shym mon 
shuh ban sah ha la ka niam rim kaba mynshuwa: 
nga la shem ia U Jisu ba U long U Nongpynim 
jong nga, met bad mynsiem”. U Syiem um 
shym la phaiktien ia u. 

U Yell u la pynlut shiban ka por ha phatok 

ha ki jingduwai. Ki jingduawi jong u ki bajur 
ki la long na ka bynta ki khun jong u, khamtam 
u Simu uba shait pang. Ka dohnud jong u ka 
leit sha la i kynhun khxistan i barit, iba mynta i 
sah khunswet khlem nongialam. Haka um don 
shuh ha Mawphu, ki jingiaseng iasyllok ki la 
kynjah; ki jingrwai jingkynud ki la jah; ka jing- 
ialap ia ka Gospel ka la kylla jar jar. U Yell 
u sngewthuh shaphang kine baroh; bad katno 
u ud u iam na ka bynta la i kynhun i barit myn- 
sn^ bad mynmiet. Kum u koidi jong ka hima, 
u im bad u sah marwei, ym don briew mano 
mano kiba un ioh iakren iasyllok. U la long u 
briew ba la shah ibeifi bad kyntait da ki briew. 

Kum u koidi, u Syiem Hajon Manik u la 
phah trei ia u ban kit maw kynroh na ka bynta 
ka iing syiem jong u: U la shu ioh ia ka bam 
ka dih hynrei ym don bainong. U syiem u 
long uba ri kulai; bad la pyndonkam ia u Yell 
ban long u nongthoh phlang kulai, ia u syiem. 
Katto katne sien, u Yell u la pan na u syiem ban 
pyllait ia u ba un leit khmih ia la ki khun ^ba 
u tip ba ki leh fiiun; u kular run ba tang shisngi 
arsngi un sa wan phai biang sha phatok. U 
syiem ruh u la shah sngewbha ia u. U syiem 
u la shaniah ia ka ktien u Yell ba kat kaba u 
ong Hooid kata kan long kaba Hooid bad kaba 
un ong Em kata kan long Em. U Yell katno 
u la sngewbha sngewkmen haba u syiem u la 
pyllait sngewbha ia u. U Yell u don la ka plan 
aiu un leit leh haba un poi ha Mawphu nalor ka 
baleit khmih ia la ki khun bad ia la ki paraba- 
ngeit. U la leit wad na lyn^ha ki shriew kiba 

heh tarn, bad u wan khlong bad ka ngap ban 
wan rah sha Sohra. 

Haba u Yell u wan phai u wan rah jingbam 
ia u syiem da ki shriew ki baheh kat lu khlieh 
shrieh» ba u la phon pynih bha, rynkat bad ka 
ngap shidopwai heh. U syiem ruh u la pynpaw 
ka jiagsngewbha ka bakhraw namar kine ki jingai. 
U Yell u la shem ka jingsngewbha ha khmat 
u syiem bad ym shym la pynsaja eh ia u naduh 
kata. U Yell u la pynpaw ia kata ka mynsiem 
khristan kaba U Jisu Khrist U la hikai, “To 
ieit ia ki nongshun jong phi, bad to kyrkhu ia 
kiba tim ia phi, to lehbha ia kiba shun ia phi, 
to duwai ruh na ka bynta kiba lehsniew ia phi, 
bad lehbeifi ruh ia phi ; ba phin ioh long ki khun 
U Kpa jong phi Uba ha bneng; naba U pynmih 
ia ka sngi jong u ha ki basniew bad ha ki babha, 
U phah ruh ia u slap ha ki bahok bad ki bymhok” 
(Matt. 5:44,45). 

Ka don ka jingiathuhkhana kaba ong ba u 
Hajon Manik Syiem bad u kpa u Sma ki la sdang 
ban ialong paralok wat la ka long u syiem ha 
kawei ka liang bad u koidi ha phatok ha kawei 
ka liang. Ki ong ba haba u syiem u la don hap- 
dcng ka jingthiah pang shuwa ba un iap, haba 
ki rangbah na Mawphu ki leit khmih pang ia u, 
um ju klet ban kylli na ki la u kpa u Sma u koit 
u khiah ne em. Haba la jubap ia u ba u shait u 
khlaifi, u ju ong, “To Icit iathuh, ong ba la 
aikhublei ia u ”. La u Syiem Hajon Mamk u 
la babe ba u la pynshitom beifi ia u kpa u Snaa, 
hynrei um shym la kylla ka bamut. Ka la jia 
ba haba une u Syiem Hajon Manik u la lap, ym 

shym la ioh pyndep ia ka burom thang syiem 
ia ka metiap jong u. Haba la set synduk ia ka 
met jong u hapoh iing syiem da ki phewsnem, 
ki khun ki kstew jong u ki la shu leit thang rieh 
ia u kum ia u riew paidbah khlem da pynbna 
ei ei hapoh ka hima. 

4. Ka jingseng jong u ia la ka iing bad ka 
lingmane. 

Hapdeng ki jingshah shitom kiba bunsien 
bunwat, u Yell u la kwah ban kynriah iing noh 
napdeng shnong sha ka jaka ba kham rudnong 
ban kham lait na ki kaw kaw daw daw ki riew- 
shnong riewthaw. U la ikwah ia kawei ka jaka 
khlaw kaba hamar ka shiliang lum jong ka shnong 
kaba kyrleng ka Bri Juhsyir. Ka dei ka jaka 
khlaw kaba ym pat shym rep shym riang bad 
kaba ym pat shym thung jynthung da ki phew 
snem- Ka dei ka bri tymmen jong uwei u tym- 
men uba la leit poi shongkha sha Thieddieng, 
u bymdon jingmut shuh ban leit phai kylla biang 
sha la shnong, ha Mawphu. Kata ka jaka, 
namar ba ka la sah khlaw bun snem than, ka la 
kylla long ka jaka ba ki briew ki sheptieng eh 
ban iaid lyngba jong ka, ki ngeit ba ka dei ka 
khlaw shong puri. Haba dei iaid lynti nangta 
kumno kumno ki briew ki dei ban iaid beit ym 
bit kyrliang dicn bad ym bit phai sha kadiang 
sha kamon. Ki sheptieng ioh shah kem puri, 
ym don ba nud wat ban leit thoh diengiap nangla. 
U Yell u la pyrkhat ikwah ban ioh ia kata ka 
jaka ban leit shong ling bad ban leit thaw Iing> 
mane noh hangta. 

Ha kawei ka sngi u ia leit sha Thieddieng 
dang step eh ban Jeit iakren bad uta u tymmen 
uba dei trai khyndew ia kata Ka Bri Juhsyir. 
U la pyrKhai ban leit pan thied noh ia ka. U 
la rah iypa ki peisa sanphew tyngka. Haba 
u la poi ha Thieddieng, u la leit belt beit sha King 
uta u tymmen. U tang shu iakynduh bad u, u 
Yell u la ong, “Ko um, sngewbha iadie noh seh 
ia kato ka Bri Juhsyir ba nga donkam.” Hangta 
u ia iathuhkhana ia ki daw baiei u pan thied ia 
kata ka bri. U la ban eh ia uta u tymmen ba 
un iarap ia u da ka bapyllait ia u na kata ka apot 
sniew ba u la shorn ba u shong hapoh shnong 
Mawphu. Um ju kren sniew lane leh sniew ei ei 
iano iano ; hynrei ki briew ki isih ki shun ia u 
tang namar ba u leit long khristan. Uta u tym- 
men Thieddieng u la pynpaw ka jingsngewlem 
ia u Yell, hynrei u ong ia u kumne : “Kato ka 
Bri Juhsyir ka dei ka bri nongtymmen kaba ngam 
lah die. Lada nga die ia ka nga sheptieng ioh 
wan hap ka shitom ka shijot.” U Yell u la ia- 
said bad uta u tymmen, “Em, ko um, kam dei 
kumta. Lada don ka shitom ka shijot ka ban 
wan hap, kan ym jia ha phi u nongdie hynrei 
kan wan ngat halor Jong nga u nongthied.” Ha- 
dien ka Jingiakren uta u tymmen u la ong, “ko 
um, lada phi ong haduh katta, to ngan da pyr- 
khat; ngan da shat ngan da khein da ka pylleng, 
lada ka ong ba ka bha te ngan die; hynrei lada 
ka sniew te ngan ym die.” U tymmen u la wad 
pylleng ban shat ban khein bad u Yell pat u ia 
mih ban leit noh shawei ba un sa wan pat. Katba 
uta u tymmen u dang shat u dang kheiii, u Yell 

u la leit shapoh khlaw ban duwai ia U Blei ba 
un pynbha ia kata ka pylleng. 

Ynda la kham janmiet, u Yell u la leit biang 
sha uta u tymmen, u la leit kylli, kumno ka pylleng 
ka bha ne em. Uta u tymmen u la jubap, “Hooid, 
ka pylleng ka la bha; ngan die noh la kato ka 
bri”. U Yell u la sngewkmen byml^ ong ha 
la mynsiem. U tymmen u la kylli ia u Yell, 
“Katno phin thied? “Em”, ong u Yell. “Ong 
ma phi katno phin die?” “Shiphew tyngka”, 
ong u tymmen. “Ai khyndai”, ong u Yell. 
“Shim”, ong u tymmen. Mar kumta u Yell 
da ka bakmen eh, u la sei na ka pla khyndai tyngka 
bad u la ai markti ha uta u tymmen. Ha kita 
ki sngi ki ia, ym ju tip kata ka iathoh kot thoh sla 
ha ka kam iadie iathied bri khyndew; ka baiakren 
da ka ktien l.a la biang. U Yell u la khie joit 
nangta na ling u tymmen, u la mareh bak bak 
sha Mawphu da ka jingsngewkmen bymlah ong. 
U la rwai iaroh ia U Blei baroh shilynter lynti 
haduh ba un da poi ha la ling. 

Tan shu ioh ia kata ka khyndew, u Yell 
u la suk jai ka mynsiem. U la pynkhreh ki dieng 
ki sieij na ka bynta ban rah noh ia la ka ling ; 
bad ha kajuh ka snem u la khreh ruh ban tei 
ia ka iingmane hajan la ka ting. U la tei ia kata 
ka tingmane u da sop da ki tin. Ka jin^ut jing- 
sep u la sei katba donkam. Kata ka iingmane 
bad ki tin ka dang sah haduh mynta mynne ba 
la dap hynriew hynfiiewphew snem. Haba u 
la lah pynieng ia la ka iing bad ia ka Iingmane 
u la ai jaka ruh ia ki khristan ba kin iawan thaw 
ling ha kane ka jaka Juhsyhr. Mynta kirn khot 

shuh ia kane ka jaka ka Juhsyir, ki khot ia ka 
ka skur. 

5. U Kpa u Sma kom u nongseng Balang 
Haba u kpa u Sma u la pdiang ia ka Niam 
Khristan, u la ju leit jingiaseng borabor shaduh 
Nongsawlia. U la long u briew uba dap da ka jing- 
duwai na ka bynta la ka ling bad na ka bynta ka 
shnong Mawphu. U la ioh jinghikai bha na 
ki Sahep Missionary ba un long u briew uba 
jemmud bad uba iaishah ban ym kwah kylliaug 
ia ka basniew namar ka basniew ia kito baroh 
kiba kren sniew ia u bad kiba lehbein ruh ia u. 
Nalor ki jingduwai jong u, u la nang ruh ban 
kynmaw lyndet katto katne ki jingrwai, Ka 
jingrwai kaba u ju sngewbha eh ban rwai haba 
u don ha iing bad ha bri ruh — ka dei kane. 

Ka dei ki jynjar diengphyna, 

Shiyrta hi ban bud; 

la kane ai ngan shah sngewbha, 

Ka shitom ngam bynnud. 

Aibor ngan iaid ngan kyrmen skhem. 

La shah ka urn ka ding; 

Ha ka bakut junom ngan shem, 
la U Blci khlem jingtieng. 

Ki khristan kiba la wan ban iabud lem 
bad u ia U Jisu Khrist ki dei kito ki ariing ba 
la iathuh mynshuwa kiba la shah thang noh ki 
Jing jong ki, ka ling I kmie u Biron baroh shi- 
iing bad ka iing I kmie u Jeharai ruh baroh 
shiiing. Hapoh ka jingialam jong u, baroh lai 
ling ki la iaphla ia U Jisu Khrist khlem shaptieng 
bad khlem sngewlehraih, wad la ki ju shah kren 

beifl bad shah pynshitom beih ruh na ka bynta 
la ka jingngeit. Haba la ioh nonghikai nyng- 
koag ki la kham sngewshngaih. Ki la iapynlong 
jingiaseng ban iaduwai, ban iapule kotbah ban 
iarwai bad ban iahikai pule ia ka Kot Jingrwai 
bad ia ka Ktien U Blei. La ki la iatymmen hynrei 
ki la nang ban pule kot Jingrwai bad pule Ktien 
U Blei. 

Ka kam kaba kongsan jong u kpa u Sma ha 
kaba sakhi ia U Jisu Khrist ka long ban leit 
wad shano shano kat kaba u tip ba don ki bapang 
ki bashitom, bad hang^ u iarap katba u shem 
ba donkam ia ki. Um ju niew ia ka por mynsngi 
lane mynmiet; um ju niew ia la ka kam trei kam 
ktah kam bri kam ichyndew; u tang shu iohsngew 
ba don man mano ba pang ba shitom, shata u 
leit ; bad kat ha kaba iohiad u ialap bad u pynlong 
jingduwai. 

U kpa u Sma um shym la sah kut tang hapoh 
shnong Mawphu ha ka baialap ia ka Gospel. 
U la leit ruh sha Umblai, sha Nongsteng bad 
sha Thicddieng. Da ka jingiai ialeh minot jong 
u u la ioh ban pynwan sha U Jisu Khrist ia kine 
ki khristan kiba nyngkong ha baroh lai tylli ki 
shnong: ha Umblai — kmie bad kpa ka Hai 
baroh shi-iing; ha Nongsteng-kpa ka Juh bad 
ka ling jong u; ha Thieddieng pat, u Shindro 
bad ka Sabamon baroh shipara. Ua kpa u Sma 
um ju shongthait man ka sngi na ka baleit pyn- 
long jingiaseng bad jingiasyllok ha kine ki shnong 
baroh sawtylli. Lada u leit trei bri ne lyngkha 
shano shano, janmiet u ju leit sha kawei kawei 
na kitei ki saw shnong ban iashem bad iasyllok 

bad Jd parabangeit khristan. U don kawei ka 
blanket kumbol kaba um ju iehnoh, u kit ia ka 
kat sha ba u leit. Lada u iakynduh ia ki nong- 
pang, un leit shata bad iasumar lem bad miet 
bad sngi; u pynlong ia kata ka olanket jong u, 
ha kajuh ka por, ka tusok siang thiah bad ka 
rajai kup thiah. Ha kito ki sngi ka jingbam jing- 
dih ba kynsai ki briew ka long ka shriew, u phan 
bad u krai. U kpa u sma u la pynkdaiig ia lade 
da kine ki jait jingbam haba u leit na kawei ka 
iing sha kawei pat. Ki bariew ki ieit bad ki burom 
ia u namar ki ktien ki babha jong u bad ka jing- 
pariah rai jong u, bad ka jinglong lakloi jong u 
ban iarap ia kiwei pat khlem niew ia la ka jing- 
shitom. 

Haba la ioh ki khristan katto katne ngut, 
u la ialeh ban pynioh nonghikai ha kinc ki shnong 
baroh sawtylli. Ka jinghikai skul, ha ka ba- 
nyngkong eh, ka long ban pynnang pule kot Jing- 
rwai bad Kotbah ia kito kiba wan long khristan, 
la ki la long kiba la tymmen ruh. Ryngkat bad 
ki, la hikai ruh ia ki khynnah ba kin pule kot 
bad thoh. Ka jingthmu ba kongsan jong ka 
jinghikai skul ka long ban pynnang ia ki khynnah 
bad ki samla ban rwai na ka kot Jingrwai bad 
ban pule ia ka Ktien L) Blei. Ka rukom treikam 
jong ki Missionary, ha ki sngi ki banyngkong 
ka la long ba hangno hangno kat ha kaba la don 
ki khristan, hangta ki buh nonghikai skul. Ka 
la long kumta ha Khathynriew Shnong. Ka 
jinga.i nonghikai ha kine ki shnong ka la pynaram 
shibun ia ka jingtreikam ialap u kpa u Sma. Haba 
la ioh ar-lai tylli ki ling ban long khristan, la 

pyhbeit ia ki ba kin pynlong jingiaseng lang hateng 
hateng; bad um ju pep ban leit khmih ia kito ki 
paralok khristan ia shisien man la ka taiew ha 
kawei pa kawei ka shnong. Man ka Sngi U Blei 
ki ju iashem lang baroh ki paiabangeit na baroh 
saw shnong ban pynlong jingiaseng kylliang 
kylliang. Haba la kham iabun khristan ha ki 
shnong, ki la iashem lang baroh sawshnong ha 
kawei ka shnong shisien man ka shibnai ban 
pynlong ki jingiasbng ialap kyrpang ha kaba ki 
Sahep Missionary bad kiwei ki langbah kum 
Babu Khong bad Babu Siang Blah ki la ju wan 
poi. Kaba la pynlong kurn kane ka Jingiaseng 
Ialap kaba shisien shibnai ka la long naduh ka 
sncm 1895. 

Kat ba lah ban tip, u Babu Mon Shillong u 
la sah kum u nonghikai ha Mawphu tang kumba 
shisnem arsnem. U nonghikai uba bud ia u 
dei lehse u Babu Bin Singh Chyne na Nongwar. 
Une u la sah bunsnem bad u la shongkurim ia ka 
Jesani ka Khun jong 1 kpa u Sma, bad hadicn 
katto katne la phah ia u ba un leit long Pastor 
ha Laitlyngkot bad nangta la pynkynriah ia u 
sha Kyndiar bad hangta u la khlad noh sha la U 
Trai. U nonghikai uba rangbah uba la leit pyn- 
san pynrangbah ia ka Balang Mawphu dei u 
Babu Rabu Roy uba la leit long Pastor iiadien 
ha Umniuh. Haba u Sma Singh u la kham san, 
la phah ia u ba un leit hikai ha Umblai; ha 
Nongsteng la phah hikai ia u Broshon bad ha 
Thicddieng la phah ia u kpa ka Diar. Ym lah 
tip thikna satia ia ki nonghikai skul kiba nyng- 
kong ha kine ki shnong. 

Ka balang ka banyngkong tain ha Khat- 
hynriew Shnong ka dei ka Balang Mawphu. la 
ki khristan baroh ha ki Jai tylli kiivei ki shnong 
la pyniasoh balang ha Mawphu. U kpa u Sma 
u la long u nongpynlum pynlang ia baroh ki 
khristan ha kine ki sawtylli ki shnong. U la 
long hi u Ebanjelist ne Nongialap bad kum u 
Tymmenbasan khlem da thung mano mano. 
Ha ka snem 1892 ngi shem ha ki statistics ba ia 
don 18 ngut ki khristan ha ka Blalang Mawphu. 
Ym lah lap satia ia ka sncin naduh mynno ba ka 
Presbytery ka la ordain tymmenbasan ia u. Ha 
ki snem kiba kham nyngkong, ki Sahep Missionary 
ki ju leit poi shisien shisnem sha Khathynricw 
Shnong na ka bynta ban leit ialap, pyndep ia ki 
sakramen bad pdiang balang. Ha ka snem 1899 
la ordain Pastor ia u Babu Khnong uba long 
nonghikai ha kata ka por ha ka Skul Theology. 
Naduh ba la ordain la u, la pynkhamti ha u 
ba un peit un khmih bad sumar ia ka Balang 
Mawphu. U ju leit borabor ban leit khmih 
bad leit pyndep ia ki kam balang, lajan man ka 
taiew, naduh janmiet Sngi Saitjain haduh step 
Lah Sngi U Blei. 

Ha ka snem 1899, imat ym pat ordain tyin- 
menbasan ia I kpa u Sma; namar ha kaba leit 
pdiang balang ia 1 kpa bad kmie ka Hai ha Um- 
blai, dei u Pastor Khnong uba la leit pyndep ia ka 
kam. Ka jingiathuhkhana ka ong kumne. Ha 
ka miet Pdiang Balang ia kine ki tymmen baroh 
arngut, u Rev. Khnong u la ong ha ki, “U Jisu 
Khrist U la wan sha kane ka pyrthei ban pynim 
ei ia ngi bad ban siewspah ia ki pop Jong ngi da 

ka baaiti noh ia la ka jingim na ka bynta jong 
ngi; namar kata phi ruh phi dei ban ai ei ei sha U. 
Phin ai ia kawei na ki shiphew sha ka kam jong 
U ?” U kpa ka Hai u la ong, “Lada ki jong u kpa 
u Sma ki ia ai lem, kumta tc, nga ruh bad ka iing 
jong nga ngin ai.” U kpa u Sma ruh uba don 
lang hangta, u la ong, “Nga nga ai kumta”. Kane 
ka kdew ba shuwa ba 1 Pastor Khnong In leit 
trei ha Khathynriew Shnong ka jingainguh kaba 
da kawoi na ici shiphew ka la rung hapoh ita i 
kynhun barit ha Mawphu. 

U Rev. Khnong u la shakri ia ka Pastorate 
Khathynriew Shnong naduh ka snem 1899 haduh 
ka snem 1912. Hapdeng jong kine ki snem ka 
jingshakri jong u, la thung balang ha kine baroh 
sawtylli ki shnong; la thung Tymmenbasan ruh 
ia u kpa u Sma bad la buh ia u ba un khmih 
ia ki. Haba ki khristan ki la nang bun, ka la 
dawa ba dei ban thung tymmenbasan ha kawei 
pa kawei ka balang. Kumta ki tymmenbasan ki 
banyngkong ha Khathynriew shnong ki la long; 
ha Mawphu, u kpa Sma; ha Umblai, u kpa ka 
Hai; ha Nongsteng, u kpa u Haro, bad ha Thied- 
dieng, u kpa ka Sabel. 

Hapoh ka jingsharai balang u kpa u Sma 
ryngkat bad ka jingphylliew mynsiem lem u 
Rev. Khnong, ki balang ha Khathynriew shnong 
ki la roi ha ka jingkhein briew, ki la roi ha ka 
kam pule bad thoh bad ki la roi I'uh ha ka jing- 
long mynsiem. Ki la long nuksa ia ki balang 
baroh Iciba hapoh ka Presbytery Sohra Sheila. 
Ha ki Report Balang barim, ngi shem la thoh 
kumne: Man ka jingiaseng miet balang ki khyn- 

nah ki iaspel lang ia ka dkhot ba la iathuhkhana 
ha ka Sn^ U Blei; ki samla bad ki tymmen pat 
ki iaspel ia ka Jingpynbeit Systran kaba con 
ha k'l kot Nongialam. Man ka sngi U filei, 
ha ka jingiaseng Pynpaw Klass, iwei pa iwei 
naduh ki khynnah haduh ki tymmen ki iaspel 
dkhot Kot bah naduh iwei haduh san ne shiphew 
dkhot; nangta ki khynnah ba kham rit ki spel ia 
ka kot Tikir bad kot History U Abraham, bad 
ki khynnah ba la kham san bad ki samla ki iaspel 
ia ka kot History u Jisu Khrist bad ia ka kot 
Nongialam. Kine ki jingspel ki ai jingtip bad jing- 
shemphang ia ki khristan kiba mynshuwa shap- 
hang ka nongrim ka jingim bad jinglong khrisian 

U kpa u Sma u la long uba minot bha ia ki 
jingiaseng ka ba lang naduh na la shnong haduh 
ka Presbyteiy haduh ka Assembly. La u long 
uba ju leit borabor sha kita ki jingiaseng heh- 
Presbytery bad Assembly, u long u briew bajarjar, 
um ju tur sha ki jaka ba shakhmat ha ki kam 
synshai bad pyniaid balang, U sngewhun tang ha 
la ka kam ialap bad iasyllok bad ki para bangeit 
kham tarn kiba dang lung hapoh bad shabar la ki 
balang. Ha la ka jong ka balang, u sumar bha 
phang la ki khun ki ksiew, kumjuh ruh ia ki 
khim ka balang. U hikai bha ia ki ban pyndep ia 
la ka jingspel na ka Ktien U Blei ha ki sngi Balang 
bad ha lu Klass Pynpaw. Ha ki jingiaseng 
jong ka balang, u ju i lit bad bishar bha mano 
ba wan jingiaseng bad mano ba pep. Haba u 
shem ia kino kino Id pep, kim don ha jing- 
iaseng, tang shu wai jingiaseng u leit wad ban 
kyjli ia ki la ki pang ki shitom ne ki don daw 

aiu ba kim wan jingiaseng. Ha kane ka rukom, 
haba kino kino ki pep jingiaseng ki lehrain ban 
iashem ia u, bunsien ki phetrieh na khmat Jong u. 

U Rev. Khnong u ju iathuhkhana shaphang 
u kpa u Sma haba u leit shane shaiai. Bunsien 
u ju iathuhkhana shaphang ki Balang Khathyn- 
riew Shnong wat haduh ki jingiaseng Assembly. 
Kine ki Jong ki ktien kiba u sJiait kren shaphang 
u kpa u Sma, “Lada u sohnyngkong u Jong uba 
kyntang, ki babud ha u ruh kin long ki bakynlang, 
hynrei lada u soh nyngkong u long a bymkyniang, 
ki babud ruh kim Jah ban long kyntang satia.” 

6. Ki sngi ki bakhatduh jong u. 

U Yell Singh u la long u briew uba dap ba 
kot. U la ioh spah na kata ka jingrep kait jong 
u ha Mawjamong. U la long u briew uba kylluid 
mynsiem ban ai jingiarap ia ki baduk basuk bad ia 
ki bapang bashitom. Da ka jingioh spah jong 
u u la tei ia ka iingmane kaba ha Juhsyir, kaba la 
khot hadien ka Jaka Skur, bad ha kane ka khyn- 
dew ulaaijaka shibun ki iing khristan ban Icit 
thaw iing thaw sem. Da ka jingdap jingkot jong 
u u la ioh ban phah skul ia la ki khun ki ksiew sha 
Nongsawlia bad ia ki arngut ki ksiew jong u 
shaduh Shillong. 

Ka la jia lia ka snem 1917 ba ka jingpang 
suhot ba iabit ka la leit ngat ha ka shnong Maw- 
phu baroh kawei. Bun bah ki briew, khristan bad 
bymlong khristan ki la ioh kem pang. U kpa 
u Sma u la iaid na kawef ka jing sha kawei ka 
ling ban leit iarap lem ia kito ki bapang, khlem 

pyniapher khristan ne bymlong khristan. Ha 
kane ka jingpang ki la don shibun kiba la iap, 
ki khynnah bad ki tymmcn. Ha ka por kaba 
kanc ka jingpang ka la sdang jah ha shnong ha 
thaw, ym don nongpang shuh, u kpa u Sma u la 
kem pang ia lade. Hadien ka jingshitom ka bajur 
u la iohlhiah noh ha la U Trai ha kawei ka 
sngi ha ka step Jong ka jingkhreh ki ksiew Jong 
u ban mih na Mawphu ban leit sha Shillong 
hadien ka shuti synrai ha ka snem 1917. 

Haba u la khlad noh, ki lok ki jor bad kiba 
ithuh ithaw ia u ki la Icit iamih sngcwlcm, khristan 
bad bymlong khristan, na baroh ki Khathynriew 
shnong. Ki bymlong khristan na ka shnong 
Mawphu hi ki la iashim bynta ha ka kam leit 
buh ia ka met Jong u ha lum jingtep. Ka jingieit 
Jong u ia ki ka la pynjem ia ka jingsngew pyr- 
shah Jong ki briew ia ka Niam Khri.stan. 

U' kpa u Sma u la long u briew uba don ka 
kyrteng kaba iwbih ha ki iing khiistan. ym tang 
ha Khathynriew Shnong, hynrei ha baroh kawei 
ka Presbytery Sohra Sheila. U long u khristan 
uba don ka hok ba pura ba yn khot ia u, u Riew- 
shlur Jong ka jingngeit. U la im bad u la iap 
na ka bynta la ki paramynsiem bad na ka bynta 
U Jisu Khrist. Ki lah ban don ki riewpyrthei 
ki ban krenbein ia u kumba ki la krenbein ia u 
Trai Jisu halor ka diengphna. “U la pynim ia 
kiwei, ia lade pleng urn lah ban pynrim” (Matt. 
27:42); I kpa u Sma I la pynim ia kiwei da ka 
bakhmih slm kata ka spah bad ka burom ym ba 
kane ka pyrthei ka lah ban ai ha u, hynrei u la 
iaikhmih sha kata ka pansngiat ka burom kaba 

yn sa pynpaw (I Pet. 5:4), ha kata ka sngi jong 
ka jingwan i. 

Suk ki bangcit bad shaniah skhem 
H’U Jisu Khrist U Trai ; 

Tang ia U ki iai nguh iai dem. 

Ban shakri kim ju swai. 

Ki long kum ki dieng ba la thung 
Harud um sngur babha ; 

Man la ka snem ki iai kliic lung, 

Ki seisoh khicm bakla. 

Ia kici kiei ba haneng, 

Ja kita ki iai wad ; 

la ki jingkwah pyrthei ki weng, 

Ki iai bud I’U Kynrad. 


Yiev, Siang Blah 

